Simonas

Simonas – vyriškas vardas, moteriška šio vardo forma Simona arba Simonė.

Šis vardas yra kilęs iš hebrajų kalbos žodžio: „šimon“, kuris reiškia „išklausymas“. Pagal legendą: dievas išklausė duodamas Lėjai sūnų, kurį jį pavadino Simonu.

Kitos šio vardo formos: Simanas, Simeonas, Saimonas, Saimontas. Sutrumpinta šio vardo forma - Simas (Sima).

Vardadieniai: sausio 5 d., balandžio 19 d. ir spalio 28 d.

 Žmonės 

 Antanas Simonas Pilypaitis (1932–2000) – architektas, Lietuvos politinis bei visuomenės veikėjas;
 Apaštalas Simonas Kananietis (m. 107) – apaštalas, pasak Biblijos, vienas iš Jėzaus Kristaus mokinių;
 Eugenijus Kisinas (Simonas, g. 1932) – Lietuvos karinis veikėjas, pulkininkas;
 Petras Simonas Gedgaudaitis (m. 1451) – Lietuvos Didžiosios kunigaikštystės valstybės veikėjas, Vilniaus kaštelionas, iš Gedgaudų bajorų giminės;
 Pjeras Simonas Laplasas (1749–1827) – prancūzų matematikas, astronomas, atradęs Laplaso transformaciją ir Laplaso lygtį, vienas iš metrinės vienetų sistemos autorių;
 Simon Alapin (Simonas, 1856–1923) – iš Lietuvos kilęs žydų kilmės Rusijos šachmatininkas;
 Simon Dilger (Simonas, g. 1666) – XVII a. vokiečių teisėtyrininkas civilistas, civilinės teisės mokslo ir dėstymo Lietuvoje pradininkas, Vilniaus jėzuitų akademijos ir VU teisės profesorius, Ingolštadto (Bavarija, Vokietija) universiteto dėstytojas, teisės daktaras;
 Simonas Aleksandravičius (1745–1770) – vienas 1769 m. Šiaulių ekonomijos valstiečių sukilimo vadų;
 Simonas Alperavičius (g. 1928) – Lietuvos teisininkas;
 Simonas Alšėniškis (m. 1505) – Lietuvos Didžiosios kunigaikštystės valstybės ir karinis veikėjas;
 Simonas Berentas (1585-1649) – SJ, Lietuvos Didžiosios kunigaikštystės kultūros veikėjas;
 Simonas Borisevičius (g. 1838) – Lietuvos pedagogas, 1831 m. sukilimo dalyvis;
 Simonas Buchvicas (m. 1565) – XVI a. Vilniaus patrankų liejimo meistras;
 Simonas Budnas (1530–1593) – Lietuvos Didžiosios kunigaikštystės reformacijos veikėjas, Biblijos kritinės egzegezės pradininkas LDK;
 Simonas Dachas (1605–1659) – vokiečių poetas;
 Simonas Daukantas (1793–1864) – Lietuvos istorikas, rašytojas ir švietėjas, vienas iš pirmųjų tautinio atgimimo ideologų;
 Simonas Garmus (1870–1944) – Romos katalikų kunigas, Bagotosios klebonas, visuomenės veikėjas;
 Simonas Giedraitis (1764–1844) – Lietuvos katalikų bažnyčios veikėjas;
 Simonas Gineitis – XVIII a. pab. Lietuvos valstiečių bruzdėjimų ir 1794 m. sukilimo dalyvis;
 Simonas Grosas (1771–1835) – Lietuvos mokytojas, žemaičių gramatikos autorius;
 Simonas Grunau (1470–1531) – vokiečių kronikininkas, „Prūsijos kronika“ autorius;
 Simonas Karolis Oginskis (1625–1699) – Lietuvos Didžiosios Kunigaikštystės (LDK) karinis ir politinis veikėjas;
 Simonas Kobeckas (1911–1985) – Lietuvos karaimų poetas, dramaturgas;
 Simonas Kobeckis (1865–1933) – Lietuvos karaimų poetas, dramaturgas, moderniosios karaimų literatūros pradininkas;
 Simonas Konarskis (1808–1839) – 1830-1831 m. Lenkijos ir Lietuvos sukilimo veikėjas;
 Simonas Kosakovskis (1741–1794) – Kosakovskių palikuonis, paskutinis Lietuvos didysis etmonas, konfederatas;
 Simonas Malevskis (1759–1832) – Lietuvos teisininkas, ekonomistas fiziokratas, filosofijos daktaras;
 Simonas Narkevičius (1924–1987) – muzikos mokytojas ir chorvedys;
 Simonas Norkus (1841–1912) – kunigas, poetas ir vertėjas;
 Simonas Petliūra (g. 1879) – Ukrainos Respublikos politinis ir karinis veikėjas;
 Simonas Ramunis (1916–2002) – architektas;
 Simonas Serapinas (g. 1982) – Lietuvos krepšininkas, rungtyniaujantis Ukrainos komandoje Mariupolio „Azovmaš“;
 Simonas Simonijus (1532–1602) – Stepono Batoro rūmų gydytojas, LDK Reformacijos veikėjas, pirmųjų Lietuvoje, Vilniuje išspausdintų Medicinos knygų („Medicinos ir gamtamoksliniai komentarai apie tai, kas parašyta“ ir „Apie penkių migdolų galią stabdant girtumą“) autorius;
 Simonas Stanevičius (1799–1848) – vienas iškiliausių XIX amžiaus lietuvių kultūros veikėjų bei rašytojų, labiausiai žinomas savo pasakėčiomis;
 Simonas Varkala (1863–1949) – lietuvių kilmės Romos katalikų kunigas Lenkijoje, Lietuvoje ir Baltarusijoje;
 Simonas Žmuidzinas (g. 1960) – stomatologas ortodontas;
 Simón Bolívar (Simonas, 1783–1830) – viena ryškiausių Pietų Amerikos istorinių asmenybių, žymus karvedys ir politikas;
 Szymon Winawer (Simonas, 1838–1920) – Lenkijos šachmatininkas, 1883-aisiais laimėjęs Vokietijos šachmatų čempionatą;

Kategorija:Vardai